ddrg/super_eurlex huggingface dataset:
(+)

Európsky úrad pre bezpečnosť potravín zistil, že niektoré informácie o striedajúcich sa plodinách nie sú k dispozícii. Komisia pri preskúmaní MRL zohľadní informácie uvedené v prvej vete, ak sa poskytnú do 6. apríla 2018, alebo v prípade, že sa do uvedeného dátumu neposkytnú, zohľadní skutočnosť, že nie sú k dispozícii. 0210000 Koreňová a hľuzová zelenina 0211000 a) zemiaky 0212000 b) tropická koreňová a hľuzová zelenina 0212010 korene kasavy (manioku jedlého)/maniok 0212020 sladké zemiaky 0212030 jamy 0212040 korene maranty trsťovitej 0212990 iné 0213000 c) iná koreňová a hľuzová zelenina okrem cukrovej repy 0213010 cvikla 0213020 mrkva 0213030 zeler 0213040 chren 0213050 jeruzalemské artičoky 0213060 paštrnák 0213070 koreň petržlenu 0213080 reďkovka 0213090 kozia brada 0213100 kapusta repková kvaková/kvaka 0213110 okrúhlica 0213990 iné 0220000 Cibuľová zelenina 0220010 cesnak 0220020 cibuľa 0220030 šalotka 0220040 cibuľa kuchynská jarná a cesnak zimný 0220990 iné 0231000 a) ľuľkovité 0231010 rajčiaky 0231020 sladká paprika 0231030 baklažán 0231040 okra/ibištek jedlý 0231990 iné 0233010 melóny 0233020 tekvice 0233990 iné 0234000 d) kukurica siata cukrová/cukrová kukurica 0239000 e) iná plodová zelenina 0251010 valeriánka poľná 0251030 čakanka štrbáková širokolistá /endívia širokolistá 0251040 žerucha siata a iné klíčky a výhonky 0251050 barborka jarná 0251060 rukola/eruka 0251070 červená horčica 0251080 mladé rastliny pestovaných plodín (vrátane druhov z čeľade kapustovitých) 0251990 iné 0252000 b) špenát a podobné špenátové plodiny (listy) 0252010 špenát 0252020 portulaka zeleninová 0252030 listová repa, špenátová repa 0252990 iné 0253000 c) listy viniča a podobné druhy 0254000 d) potočnica lekárska 0255000 e) čakanka obyčajná listnatá (šalátová) 0256000 f) bylinky a jedlé kvety 0256010 trebuľka 0256020 cesnak pažítkový 0256030 zelerová vňať 0256040 petržlen 0256050 šalvia 0256060 rozmarín 0256070 tymian 0256080 bazalka a jedlé kvety 0256090 vavrínový/bobkový list 0256100 estragón 0256990 iné 0260000 Strukoviny 0260010 fazuľa (so strukmi) 0260020 fazuľa (bez strukov) 0260030 hrach (so strukmi) 0260040 hrach (bez strukov) 0260050 šošovica 0260990 iné 0270000 Stonková zelenina 0270010 špargľa 0270020 artičoky bodliakové (kardy) 0270030 zeler 0270040 fenikel obyčajný 0270050 artičoky pravé 0270060 pór 0270070 rebarbora 0270080 bambusové výhonky 0270090 rastový vrchol paliem 0270990 iné 0300000 STRUKOVINY 0300010 fazuľa 0300020 šošovica 0300030 hrach 0300040 lupiny 0300990 iné 0401000 Olejnaté semená 0401010 ľanové semená 0401020 arašidy 0401030 mak siaty 0401040 sezamové semená 0401050 slnečnicové semená 0401060 semená repky 0401070 sója fazuľová 0401080 horčicové semená 0401090 semená bavlníka 0401100 semená tekvice 0401110 semená požltu farbiarskeho 0401120 semená boráka lekárskeho 0401130 semená ľaničníka siateho 0401140 semená konopy siatej 0401150 bôby ricínu obyčajného 0401990 iné 0500000 OBILNINY 0500010 jačmeň 0500020 pohánka a iné pseudoobilniny 0500030 kukurica 0500040 proso siate 0500050 ovos 0500060 ryža 0500070 raž 0500080 cirok 0500090 pšenica 0500990 iné
(10)

Pokiaľ ide o sleďa atlantického v Rižskom zálive, dostupné vedecké odporúčania poukazujú na existenciu veľmi silného ročníka 2015. Stanovenie TAC v súlade s rozpätím rybolovnej úmrtnosti uvedeným v stĺpci A prílohy I k nariadeniu (EÚ) 2016/1139 by viedlo k značnému zvýšeniu biomasy neresiacej sa populácie, čo by malo zase za dôsledok veľký boj o potravu, pomalší rast, nižší faktor kondície a celkovú nižšiu kvalitu rýb. Vzhľadom na to, že biomasa neresiacej sa populácie je pre túto populáciu vyššia ako referenčný bod pre biomasu stanovený v stĺpci A prílohy II k uvedenému nariadeniu, je vhodné stanoviť TAC v súlade s rozpätím rybolovnej úmrtnosti v stĺpci B prílohy I k uvedenému nariadeniu, pretože je to nevyhnutné na to, aby sa predišlo vážnemu poškodeniu tejto populácie spôsobenému vnútrodruhovou dynamikou populácie v zmysle článku 4 ods. 4 písm. b) uvedeného nariadenia.
B9

Účtovná jednotka má v súlade s odsekom 37 právo na platbu za plnenie zmluvy dokončené do daného dátumu, ak by účtovná jednotka mala nárok na sumu, ktorá účtovnej jednotke kompenzuje aspoň plnenie zmluvy dokončené do daného dátumu v prípade, že zákazník alebo ďalšia zmluvná strana vypovie zmluvu z iného dôvodu ako toho, že účtovná jednotka neplní zmluvu ako prisľúbila. Suma, ktorá by účtovnej jednotke kompenzovala plnenie zmluvy dokončené do daného dátumu, by bola suma, ktorá sa približuje k predajnej cene tovaru alebo služieb prevedených k danému dátumu (napríklad spätné získanie nákladov, ktoré účtovná jednotka vynaložila pri plnení povinnosti plnenia zmluvy plus primeraná zisková marža), a nie len náhrada škody z potenciálnej straty zisku účtovnej jednotky v prípade, že sa zmluva vypovie. Náhrada za primeranú ziskovú maržu sa nemusí rovnať očakávanej ziskovej marži, ak bola zmluva plnená tak, ako to bolo prisľúbené, ale účtovná jednotka by mala mať nárok na kompenzáciu niektorej z týchto súm: a) časť očakávanej ziskovej marže v zmluve, ktorá primerane zohľadňuje rozsah plnenia zmluvy účtovnou jednotkou podľa zmluvy pred vypovedaním zmluvy zákazníkom (alebo ďalšou zmluvnou stranou); alebo b) primeraný výnos z kapitálových nákladov účtovnej jednotky na podobné zmluvy (alebo bežná prevádzková marža pre podobné zmluvy), ak je marža vymedzená v zmluve vyššia ako výnos, ktorý účtovná jednotka obvykle tvorí z podobných zmlúv.
c)

„Anas Hasan Khattab [alias (a) Samir Ahmed al-Khayat; b) Hani; c) Abu Hamzah; d) Abu-Ahmad Hadud]. Titul: Amir. Dátum narodenia: 7.4.1986. Miesto narodenia: Damask, Sýria. Národné identifikačné číslo: 00351762055. Dátum zaradenia do zoznamu v zmysle článku 2a ods. 4 písm. b): 23.9.2014.“ sa nahrádza takto: „Anas Hasan Khattab [alias (a) Samir Ahmed al-Khayat; b) Hani; c) Abu Hamzah; d) Abu-Ahmad Hadud]. Titul: Amir. Dátum narodenia: 7.4.1986. Miesto narodenia: Damask, Sýria. Štátna príslušnosť: Sýria. Ďalšie informácie: Administratívny amir subjektu ‚Al-Nusrah Front for the People of the Levant‘. Dátum zaradenia do zoznamu v zmysle článku 7d ods. 2 písm. i): 23.9.2014.“
(3)

S cieľom zaručiť účinné a efektívne fungovanie dozorného výboru by jeho sekretariát mala zaisťovať priamo Komisia nezávisle od úradu a sekretariátu by mala poskytnúť primerané prostriedky na plnenie jeho funkcií. S cieľom zaručiť nezávislosť dozorného výboru, Komisia by sa mala zdržať zasahovania do jeho monitorovacích funkcií.
(10)

S cieľom zohľadniť nový vývoj v členských štátoch a zároveň zachovať harmonizovaný zber údajov o železničnej doprave v celej Únii a so zámerom udržať vysokú kvalitu údajov zasielaných členskými štátmi by sa mala na Komisiu delegovať právomoc prijímať akty v súlade s článkom 290 zmluvy, pokiaľ ide o zmenu nariadenia (ES) č. 91/2003 na prispôsobenie technických definícií a ustanovenie dodatočných technických vymedzení pojmov. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (4). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.
(5)

Čo sa týka nariadenia (ES) č. 1365/2006, s cieľom zohľadniť hospodársky a technický vývoj a zmeny vo vymedzeniach pojmov prijaté na medzinárodnej úrovni by sa mala na Komisiu delegovať právomoc prijímať akty v súlade s článkom 290 zmluvy v súvislosti so zmenou uvedeného nariadenia, pokiaľ ide o zvýšenie prahovej hodnoty nad 1 000 000 ton pre štatistické zisťovanie o vnútrozemskej vodnej doprave, prispôsobenie vymedzení pojmov alebo stanovenie nových vymedzení pojmov, ako aj prispôsobenie príloh k nariadeniu (ES) č. 1365/2006 na účely zohľadnenia zmien v kódovaní a nomenklatúre na medzinárodnej úrovni alebo v príslušných legislatívnych aktoch Únie. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (5). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.
(1)

V článku 4 ods. 2 vykonávacieho nariadenia Komisie (EÚ) č. 808/2014 (2) sa stanovuje maximálny počet zmien programov rozvoja vidieka, ktoré môžu členské štáty predložiť Komisii. Zo skúseností vyplýva, že maximálny počet zmien programov by sa mal zvýšiť tak, aby členské štáty mohli predložiť obmedzený počet ďalších zmien počas celého programového obdobia. Prípady, keď sa neuplatňuje maximálny počet zmien programov by sa mali jednoznačne vymedziť a mali by medzi ne patriť zmeny súvisiace s prijatím určitých mimoriadnych opatrení alebo s novým vymedzením oblastí s významnými prírodnými obmedzeniami v zmysle článku 32 ods. 5 písm. b) nariadenia (EÚ) č. 1305/2013.
☐ f)

škôd vzniknutých v dôsledku zabitia, redukovania populácie alebo likvidácie zvierat, živočíšnych produktov a produktov súvisiacich so zvieratami, a to v medziach trhovej hodnoty, ktorú by tieto zvieratá a produkty mali, ak by neboli postihnuté chorobou;
(2)

Vo výnimočných prípadoch by členské štáty po zohľadnení osobitnej povahy letu mali mať možnosť na určité kategórie letov uplatniť výnimku z hmotnostných obmedzení stanovených v nariadení (EÚ) č. 1254/2009. Tieto výnimky by mali vychádzať z individuálneho hodnotenia rizík a ostatným členským štátom, ktoré takéto lety prijímajú, by mali umožniť vyžadovanie predchádzajúceho oznámenia alebo súhlasu.
(6)

Výsledkom bolo zníženie rozpätia ujmy spoločnosti Yuanping Changyuan Chemicals Co. Ltd na 18,7 %. Ako sa však už uvádza v odôvodneniach 83 a 87 napadnutého nariadenia, znížené rozpätie ujmy zostalo nad dumpingovým rozpätím určeným pre spoločnosť Yuanping Changyuan Chemicals Co. Ltd (14,6 %), ktoré je základom pre uložené antidumpingové clo.
(4)

Na základe údajov predložených Komisii a so zreteľom na metódu výpočtu stanovenú v bode 8.2 prílohy IIB k nariadeniu (EÚ) 2016/72 by sa malo Španielsku prideliť na obdobie od 1. februára 2016 do 31. januára 2017 deväť dodatočných dní na mori pre plavidlá uvedené v bode 1 danej prílohy.
(4)

Metódy monitorovania A, B a C slúžia na určovanie natankovaného paliva alebo množstvo paliva, ktoré zostalo v nádržiach, prepočítaného z objemu na hmotnosť, a to s použitím hodnôt skutočnej hustoty paliva. Podľa prílohy I časti B ods. 2 piateho pododseku písm. c) môžu spoločnosti používajúce metódu monitorovania B určiť skutočnú hustotu na základe hustoty nameranej v testovacej analýze akreditovaného laboratória na testovanie paliva, ak je k dispozícii. Rozšírením tejto možnosti na spoločnosti používajúce metódy monitorovania A a C by sa zabezpečilo harmonizované vykonávanie týchto troch metód monitorovania v súlade s normou ISO 3675:1998 (3). Takýto krok by takisto plne odrážal priemyselné postupy a zlepšil porovnateľnosť spotreby paliva monitorovanej prostredníctvom príslušných troch metód.
1.

Vkladá sa tento článok: „Článok 1a Referenčné prahy 1. Stanovujú sa tieto referenčné prahy: a) pokiaľ ide o sektor obilnín: 101,31 EUR za tonu pre štádium veľkoobchodného predaja pri tovare dodanom do skladu pred vyložením; b) pokiaľ ide o nelúpanú ryžu: 150 EUR za tonu ryže štandardnej kvality vymedzenej v bode A prílohy III k nariadeniu (EÚ) č. 1308/2013, pre štádium veľkoobchodného predaja pri tovare dodanom do skladu pred vyložením; c) pokiaľ ide o cukor štandardnej kvality vymedzenej v bode B prílohy III k nariadeniu (EÚ) č. 1308/2013, pre nebalený cukor zo závodu: i) biely cukor: 404,4 EUR za tonu; ii) surový cukor: 335,2 EUR za tonu; d) pokiaľ ide o sektor hovädzieho a teľacieho mäsa: 2 224 EUR za tonu jatočných tiel hovädzieho dobytka samčieho pohlavia triedy mäsitosti/pretučnenosti R3 stanovenej v stupnici Únie na klasifikáciu jatočných tiel hovädzieho dobytka vo veku ôsmich a viac mesiacov podľa bodu A prílohy IV k nariadeniu (EÚ) č. 1308/2013; e) pokiaľ ide o sektor mlieka a mliečnych výrobkov: i) 246,39 EUR za 100 kg masla; ii) 169,80 EUR za 100 kg sušeného odstredeného mlieka; f) pokiaľ ide o bravčové mäso: 1 509,39 EUR za tonu jatočných tiel ošípaných štandardnej kvality definovanej podľa hmotnosti a obsahu chudého mäsa, ako je stanovené v stupnici Únie na klasifikáciu jatočných tiel ošípaných podľa bodu B prílohy IV k nariadeniu (EÚ) č. 1308/2013, a to takto: i) jatočné telá s hmotnosťou od 60 do menej ako 120 kg: trieda mäsitosti E; ii) jatočné telá s hmotnosťou od 120 do 180 kg: trieda mäsitosti R; g) pokiaľ ide o sektor olivového oleja: i) 1 779 EUR za tonu extra panenského olivového oleja; ii) 1 710 EUR za tonu panenského olivového oleja; iii) 1 524 EUR za tonu lampového olivového oleja s dvoma stupňami voľnej kyslosti; táto suma sa zníži o 36,70 EUR za tonu za každý ďalší stupeň kyslosti. 2. Komisia reviduje referenčné prahy stanovené v odseku 1, pričom zohľadňuje objektívne kritériá, najmä vývoj vo výrobe, výrobné náklady (predovšetkým vstupy) a vývoj na trhu. V prípade potreby sa referenčné prahy podľa vývoja vo výrobe a na trhu aktualizujú v súlade s postupom stanoveným v článku 43 ods. 3 ZFEÚ. 3. Odkazy na referenčné prahy v nariadení (EÚ) č. 1308/2013 sa považujú za odkazy na prahy stanovené v odseku 1 tohto článku.“
1.

Článok 6 sa mení takto: a) písmeno d) sa nahrádza takto: „d) priamo alebo nepriamo poskytovať financovanie alebo finančnú pomoc vrátane finančných derivátov, ako aj poistenie a zaistenie v súvislosti so zákazmi stanovenými v písmene a);“; b) vkladá sa toto písmeno: „da) priamo alebo nepriamo poskytovať financovanie alebo finančnú pomoc vrátane finančných derivátov, ako aj poistenie a zaistenie v súvislosti so zákazmi stanovenými v písmenách b) a c); a“; c) písmeno e) sa nahrádza takto: „e) vedome a úmyselne sa zúčastňovať na činnostiach, ktorých účelom alebo dôsledkom je priame alebo nepriame obchádzanie zákazov uvedených v písmenách a), b), c), d) alebo da).“
2.

V článku 6 sa odseky 3 a 4 nahrádzajú takto: „3. V prípade dovozu sa uplatňuje toto: Ak sa tovar prepustí do voľného obehu alebo do colného režimu konečné použitie, členským štátom určenia je členský štát, v ktorom sa tovar nachádza v čase prepustenia do colného režimu. Ak je však v čase vyhotovenia colného vyhlásenia známe, že tovar sa po prepustení odošle do iného členského štátu, členským štátom určenia je tento členský štát. Ak sa tovar prepustí do colného režimu aktívny zušľachťovací styk, členským štátom určenia je členský štát, v ktorom sa vykoná prvá zušľachťovacia činnosť. Bez toho, aby boli dotknuté pododseky 1 a 2 tohto odseku, na účely zasielania údajov uvedených v článku 7 ods. 2 nariadenia (ES) č. 471/2009 je členským štátom určenia v prípade výmeny údajov členský štát, v ktorom sa nachádza tovar v čase prepustenia do colného režimu. 4. V prípade vývozu sa uplatňuje toto: Členským štátom skutočného vývozu je členský štát, v ktorom sa nachádza tovar v čase prepustenia do colného režimu. Ak je však známe, že tovar bol do členského štátu, v ktorom sa tovar nachádza v čase prepustenia do colného režimu, privezený z iného členského štátu, členským štátom skutočného vývozu je tento druhý členský štát pod podmienkou, že i) tovar bol privezený z tohto druhého členského štátu len na účely vyhotovenia colného vyhlásenia na vývoz a ii) vývozca nie je usadený v členskom štáte, v ktorom sa tovar nachádza v čase jeho prepustenia do colného režimu, a iii) vstup do členského štátu, v ktorom sa tovar nachádza v čase jeho prepustenia do colného režimu, nepredstavoval nadobudnutie tovaru v rámci Únie ani transakciu zaň považovanú, ako sa uvádza v smernici Rady 2006/112/ES (*2). Ak sa tovar po prepustení do colného režimu aktívny zušľachťovací styk vyváža, členským štátom skutočného vývozu je členský štát, v ktorom bolo vykonané posledné zušľachtenie. Bez toho, aby boli dotknuté pododseky 1, 2 a 3 tohto odseku, na účely zasielania údajov uvedených v článku 7 ods. 2 nariadenia (ES) č. 471/2009 je členským štátom skutočného vývozu v prípade výmeny údajov členský štát, v ktorom sa nachádza tovar v čase prepustenia do colného režimu. (*2) Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).“"
(4)

Relevantné zdroje informácií poukazujú na výskyt nových rizík, ktoré si vyžadujú zavedenie zvýšenej miery úradných kontrol, a to najmä v prípade zásielok plodov podzemnice olejnej (arašidových orieškov) a výrobkov z nich odvodených s pôvodom v Bolívii, sezamových semien a baklažánov z Ugandy, ananásu z Beninu, stolového hrozna z Egypta a granátových jabĺk z Turecka. Preto by sa mali do zoznamu doplniť položky týkajúce sa uvedených zásielok.
1.

Dopĺňajú sa tieto položky: Krmivá a potraviny (predpokladané použitie) Číselný znak KN (1) podpoložka TARIC Krajina pôvodu alebo krajina odoslania Frekvencia fyzických a kontrol totožnosti (%) pri dovoze „— Korenie rodu Piper, sušené alebo drvené alebo mleté plody rodu Capsicum alebo rodu Pimenta — 0904 Etiópia (ET) 50 — Zázvor, šafran, kurkuma, tymián, bobkový list, karí a ostatné korenie — 0910 (Potraviny – sušené koreniny) — Arašidové oriešky (arašidy), nelúpané — 1202 41 00 Argentína (AR) 5 — Arašidové oriešky (arašidy), lúpané — 1202 42 00 — Arašidové maslo — 2008 11 10 — Arašidové oriešky (arašidy), inak upravené alebo konzervované — 2008 11 91 ; 2008 11 96 ; 2008 11 98 (Krmivá a potraviny) — Lieskové orechy (Corylus sp.), nevylúpané — 0802 21 00 Azerbajdžan (AZ) 20“ — Lieskové orechy (Corylus sp.), vylúpané — 0802 22 00 — Zmesi orechov alebo sušeného ovocia obsahujúce lieskové orechy — ex 0813 50 — Pasta z lieskových orechov — ex 2007 10 alebo ex 2007 99 — Lieskové orechy, upravené alebo konzervované vrátane zmesí — ex 2008 19 — Múka, krupica a prášok z lieskových orechov — ex 1106 30 90 — Sekané, krájané alebo drvené lieskové orechy — ex 0802 22 00 — Sekané, krájané alebo drvené lieskové orechy, inak upravené alebo konzervované — ex 2008 19 — Olej z lieskových orechov — ex 1515 90 99 (Potraviny)
(4)

Komisia prijala a preskúmala žiadosť organizácie „A CERT European Organization for Certification S.A“ o zaradenie do zoznamu v prílohe IV k nariadeniu (ES) č. 1235/2008. Na základe prijatých informácií Komisia dospela k záveru, že je oprávnené uznať organizáciu „A CERT European Organization for Certification S.A.“ v prípade kategórií produktov A a D, pokiaľ ide o Albánsko, Azerbajdžan, Bhután, Bielorusko, Čile, Čínu, Dominikánsku republiku, Ekvádor, Egypt, Etiópiu, Grenadu, Gruzínsko, Indonéziu, Irán, Jamajku, Jordánsko, Keňu, Kazachstan, Libanon, Maroko, Moldavsko, bývalú juhoslovanskú republiku Macedónsko, Papuu-Novú Guineu, Filipíny, Pakistan, Srbsko, Rusko, Rwandu, Saudskú Arábiu, Thajsko, Turecko, Taiwan, Tanzániu, Ukrajinu, Ugandu a Južnú Afriku.
(2)

Dňa 12. decembra 2016 sankčný výbor Bezpečnostnej rady OSN rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
(11)

Na základe vedeckých dôkazov, ktoré boli predložené v spoločnom odporúčaní a ktoré preskúmal výbor STECF, a vzhľadom na vlastnosti výstroja, rybolovné postupy a ekosystém by mali byť tieto výnimky zahrnuté do tohto nariadenia na rok 2017. Členské štáty by mali predložiť dodatočné údaje, aby výboru STECF umožnili hlbšie posúdiť mieru prežitia homára štíhleho a soley európskej ulovených v podoblasti ICES IV príslušnými vlečnými sieťami a aby Komisii umožnili preskúmať príslušnú výnimku.
(2)

Množstvá, na ktoré sa vzťahujú žiadosti o dovozné povolenia podané od 20. novembra do 30. novembra 2016 na čiastkové obdobie od 1. januára do 30. júna 2017, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
1.

Toto všeobecné povolenie na vývoz sa nesmie používať, ak: a) sa vývozcovi zakázalo používať toto všeobecné povolenie na vývoz v súlade s článkom 8 ods. 1 nariadenia (ES) č. 1236/2005; b) príslušné orgány členského štátu, v ktorom má vývozca bydlisko alebo je usadený, informovali vývozcu, že predmetný tovar je alebo môže byť vcelku alebo sčasti určený buď na opätovný vývoz do tretej krajiny, alebo na použitie pri vykonávaní trestu smrti v tretej krajine; c) vývozca vie alebo má opodstatnené dôvody domnievať sa, že predmetný tovar je vcelku alebo sčasti určený buď na opätovný vývoz do tretej krajiny, alebo na použitie pri vykonávaní trestu smrti v tretej krajine; d) je príslušný tovar vyvážaný do slobodného pásma alebo slobodného colného skladu, ktorý sa nachádza v mieste určenia, na ktoré sa vzťahuje toto všeobecné povolenie na vývoz; e) vývozca je výrobcom predmetných liekov a neuzavrel právne záväznú zmluvu s distribútorom, v ktorej by sa vyžadovalo, aby distribútor uzavrel právne záväznú zmluvu so zákazníkom na všetky dodávky a prepravy, v ktorej by sa vyžadovalo, najlepšie pod hrozbou uloženia odrádzajúcej zmluvnej pokuty, aby zákazník: i) nepoužil žiadny tovar prijatý od distribútora na vykonávanie trestu smrti; ii) nedodával ani nevykonával prepravu žiadneho tovaru tretej strane, ak zákazník vie alebo má opodstatnené dôvody domnievať sa, že tovar je alebo môže byť určený na použitie pri vykonávaní trestu smrti, a iii) rovnaké požiadavky kládol na tretiu stranu, ktorej môže zákazník dodávať alebo prepravovať akýkoľvek z tohto tovaru; f) vývozca nie je výrobcom predmetných liekov a nezískal od konečného užívateľa v cieľovej krajine podpísané vyhlásenie konečného užívateľa; g) vývozca liekov neuzavrel právne záväznú zmluvu s distribútorom alebo konečným užívateľom, v ktorej sa vyžaduje, najlepšie pod hrozbou odrádzajúcej zmluvnej pokuty, aby distribútor alebo v prípade uzavretia zmluvy s konečným užívateľom konečný užívateľ získali predtým povolenie od vývozcu na: i) akúkoľvek prepravu alebo dodávku akejkoľvek časti zásielky orgánu presadzovania práva v krajine alebo na území, kde nie je zrušený trest smrti; ii) akúkoľvek prepravu alebo dodávku akejkoľvek časti zásielky fyzickej alebo právnickej osobe, subjektu alebo orgánu obstarávajúcemu príslušné tovary na použitie takéhoto tovaru alebo poskytovanie služieb obsahujúcich použitie takéhoto tovaru pre takýto orgán presadzovania práva, a iii) akýkoľvek opätovný vývoz alebo prepravu akejkoľvek časti zásielky do krajiny alebo na územie, kde nie je zrušený trest smrti, alebo h) vývozca iného tovaru ako sú lieky, neuzavrel s konečným užívateľom právne záväznú zmluvu uvedenú v písmene g).
(13)

Vo svojom stanovisku výbor pre hodnotenie rizík poznamenal, že bisfenol S (BPS), podľa Francúzska najpravdepodobnejšia náhrada, môže mať podobný toxikologický profil ako BPA a môže mať podobné škodlivé účinky na zdravie. Aby sa preto predišlo tomu, že nepriaznivé vplyvy BPA by sa jednoducho nahradili nepriaznivými vplyvmi BPS, osobitná pozornosť by sa mala venovať prípadnej tendencii nahrádzať BPA látkou BPS. V záujme toho by agentúra mala monitorovať používanie BPS v termopapieri. Agentúra by mala Komisii oznámiť všetky ďalšie informácie, aby zvážila, či je návrh na obmedzenie BPS podľa nariadenia (ES) č. 1907/2006 potrebné, keďže na rozdiel od BPA neboli riziká pre zdravie spojené s BPS v termopapieri ešte preukázané.